Wald BE

Wald estis ĝis la 31-a de decembro 2009 komunumo de la distrikto Seftigen kaj ekde la 1-a de januaro 2010 komunumo de la administra distrikto Berno-Mezlando en Kantono Berno, Svislando. Ĝi havis 1175 loĝantojn je la 31-a de decembro 2010.

 Geografio 
Wald situas en monteta regiono de la Svisa Mezlando proksimume 8 kilometrojn sudsudoriente de la centro de la federacia urbo Berno, okcidente de la valo de la rivero Gürbe proksimume 300 metrojn super la valfundo. La komunumo konsistas el la du frakcioj Englisberg kaj Zimmerwald, al kiuj siavice apartenas pluraj vilaĝetoj. Al Englisberg apartenas Kühlewil kaj Unterer Wald. Al Zimmerwald apartenas Bei der Kirche, Bumishus, Egg, Niederhäusern, Oberer Wald, Obermuhlern, Waldhof, Willishalten kaj Winzenried. Krome al la komunumo apartenas multnombraj biengrupoj kaj izolitaj bieno.Fonto: Reta mapo 1:20000 de Swisstopo

La teritorio de la komunumo etendiĝas sur areo de 13,28 km², de kiuj 19,2% estas kovritaj de arbaro, 74,5% servas por agrikulturo kaj 6,3% por setlado.
Fonto: Komunumdatumoj de la retejo de la Svisa Federacia Oficejo pri Statistiko, retejo konsultita la 5-an de novembro 2011

 Najbaraj komunumoj 
La komunumo Wald limas en nordo al Kehrsatz, en oriento al Belp, en sudoriento al Toffen, en sudo al Niedermuhlern, en sudokcidento al Oberbalm, kaj en nordokcidento al Köniz.

 Trafiko 
Wald situas flanke de la gravaj trafikvojoj. Tra la komunumo pasas la flanka konekta vojo n-ro 1221 de Kehrsatz al Niedermuhlern.

 Historio 
En Zimmerwald okazis dum la unua mondmilito la fama konferenco

pri paco kun partopreno de socialistoj: Grimm el svislando la organizinto ,

Radek , La deklaro por cheso de milito kaj renverso de burghaj registaroj de V.I. Lenin estis konsiderabla fonda dokumento de rusia bolŝevista revolucio de jaro 1918- ĝi poste ŝanĝis la tutan mondon.

La aktuala komunumo Wald estis fondita en la jaro 2004 per kunigo de la ĝis tiam aŭtonomaj komunumoj Englisberg kaj Zimmerwald. La unua dokumenta mencio de Englisberg datiĝas el la jaro 1166 kiel Endlisperc.Fonto: Anne-Marie Dubler: Englisberg en Historia Leksikono de Svislando (2005-11-14)

 Vidu ankaŭ 
 Aliaj signifoj de Wald

 Notoj kaj referencoj 


 Eksteraj ligiloj 

 Oficiala retejo de la komunumo Wald